отчетната дата.
 Стойност на договор за обратно изкупуване и заемане на ценни книжа съгласно правилата за оценка на договори по член 75 от Директива 2009/138/ЕО.
 Тази стойност може да бъде положителна, отрицателна или нула.
 S.11.01 — Активи, държани като обезпечение
 Общи коментари:
 Настоящият раздел се отнася за ежегодното подаване на информация на равнище група.
 Настоящият образец съдържа списък по отделни позиции на задбалансови активи, държани като обезпечение за покриване на балансови активи.
 Състои се от подробна информация по отношение на държаните като обезпечение активи, а не на договора за обезпечение.
 Ако има пул от обезпечения или споразумение за предоставяне на обезпечение, обхващащо множество активи, се отчитат толкова реда, колкото са активите в пула или споразумението.
 Образецът се състои от две таблици: „Информация за държани позиции“ и „Информация за активи“.
 В таблица „Информация за държани позиции“ всеки актив, държан като обезпечение, се отчита отделно в толкова на брой реда, колкото е необходимо, за да се попълнят правилно всички изисквани в таблицата променливи. Ако една променлива на даден актив може да получи две стойности, то този актив трябва да бъде отчетен в повече от един ред.
 В таблица „Информация за активи“ всеки актив, държан като обезпечение, се отчита отделно, в един ред за всеки актив, като се попълват всички изисквани в таблицата променливи.
 Всички позиции с изключение на „Вид активи, за които се държи обезпечение“ (C0140), „Наименование на контрагента, който предоставя обезпечението“ (C0060) и „Наименование на групата на контрагента, който предоставя обезпечението“ (C0070) се отнасят до информацията за активите, държани като обезпечение. Позиция C0140 се отнася до актив от баланса, за който се държи обезпечението, докато позиции C0060 и C0070 са свързани с контрагента, който предоставя обезпечението.
 Категориите активи, посочени в настоящия образец, са определени в приложение IV — Категории активи, към настоящия регламент, а позоваванията на идентификационните (CIC) кодове се отнасят до приложение VI — таблица CIC, към на настоящия регламент.
 Образецът се прилага за метод 1 (метод, основан на счетоводно консолидиране), метод 2 (метод на приспадане и агрегиране) и комбинация от метод 1 и 2.
 Когато се използва единствено метод 1, отчитането отразява консолидираната позиция на държаните като обезпечение активи, попадащи в обхвата на надзора на групова основа, нетно от сделките в рамките на групата. Отчитането се извършва по следния начин:
 —
 Позиции „Юридическо наименование на предприятието“ (C0010) и „Идентификационен код на предприятието“ (C0020) не се отчитат;
 —
 Активите, държани пряко (т.е. не на принципа на подробен преглед) като обезпечение от застрахователните или презастрахователните предприятия, притежаващи дялово участие, застрахователните холдинги или финансовите холдинги със смесена дейност, се отчитат позиция по позиция;
 —
 Активите, държани пряко (т.е. не на принципа на подробен преглед) като обезпечение от предприятията, консолидирани в съответствие с член 335, параграф 1, букви а), б) и в) от Делегиран регламент (ЕС) 2015/35, се отчитат позиция по позиция;
 —
 Активите, държани като обезпечение от други свързани предприятия, не се включват.
 Когато се използва единствено метод 2, отчитането обхваща подробен списък на активите, държани като обезпечение от предприятията, притежаващи дялово участие, застрахователните холдинги и дъщерните предприятия, независимо от използвания пропорционален